46. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ,  ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ. Ε. 9878/3514 της 5/8 Οκτ. 1974 (ΦΕΚ Β' 1016) Περί καθορισμού της διαδικασίας, δικαιολογητικών κλπ. διά την έκπτωσιν εκ των κερδών επιχειρήσεων των δαπανών δι' αγοράς καινουργών μηχανημάτων κατά το Ν.Δ. 331/1974. Έχοντες υπ' όψει: α)Τας διατάξεις του άρθρ. 5 του Ν.Δ. 331/74 "περί παροχής φορολογικών κινήτρων προς ενίσχυσιν της βιομηχανικής παραγωγής". β)Το Π.Δ. 647 ΦΕΚ 246/2.10.74 (τευχ.Α') περί αναπλ. του Υπ. Συντονισμού και Προγραμματισμού υπό του Υπ. Οικονομικών Ι. Πεσμαζόγλου, αποφασίζομεν: 1.Ορίζομεν όπως η υπό των διατάξεων του άρθρ. 1 του Ν.Δ. 331/1974 προβλεπομένη απαλλαγή εκ της φορολογίας εισοδήματος των ημεδαπών βιομηχανικών και βιοτεχνικών επιχειρήσεων, δια τας υπ' αυτών ενεργουμένας δαπάνας δι' αγοράς καινουργών μηχανημάτων, αναγνωρίζεται υπό του Οικονομικού Εφόρου εφ' όσον: α)τα τηρούμενα υπό των επιχειρήσεων τούτων βιβλία δευτέρας κατηγορίας του Κώδικος Φορολογικών Στοιχείων θέλουσι κριθή ειλικρινή, β)υφίστανται αι προϋποθέσεις του άρθρ. 1 του Ν.Δ. 331/1974 και του άρθρ. 3 του Ν.Δ. 1078/1971 (κατωτ. σελ. 86,11) και γ)προσάγονται τα καθοριζόμενα κατωτέρω αποδεικτικά στοιχεία. 2.Ως αποδεικτικά στοιχεία των αγοραζομένων καινουργών μηχανημάτων είτε δι' εκσυγχρονισμόν παλαιών τοιούτων είτε προς επέκτασιν ή ανανέωσιν του μηχανολογικού εξοπλισμού, ορίζονται τα κάτωθι: α)Αι οικείαι άδειαι "Σκοπιμότης" και "Λειτουργίας", αι εκδοθείσαι κατά τας κειμένας διατάξεις παρά των αρμοδίων Υπηρεσιών του Υπουργείου Βιομηχανίας. β)Βεβαίωσις του ημεδαπού ή αλλοδαπού οίκου του προμηθεύσαντος τα μηχανήματα περί του καινουργούς αυτών. γ)Αντίγραφον του σχετικού τιμολογίου αγοράς αυτών, προκειμένου περί αγοράς εν τω εσωτερικώ, ή κεκυρωμένον αντίγραφον του τιμολογίου αγοράς αυτών, μετά βεβαιώσεως της Τραπέζης της Ελλάδος περί του χορηγηθέντος διά την εισαγωγήν των συναλλάγματος, προκειμένου περί εισαγωγής εκ του εξωτερικού. δ)Βεβαίωσις των αρμοδίων Υπηρεσιών του Υπουργείου Βιομηχανίας περί της εγκατεστημένης κατά τον χρόνον ενάρξεως ισχύος του Ν.Δ. 331/1974 ιπποδυνάμεως, της επελθούσης αυξήσεως εις αριθμόν ίππων και εις ποσοστόν μετά την γενομένην επέκτασιν ή ανανέωσιν ή εκσυχγρονισμόν του μηχανολογικού εξοπλισμού ως και του χρόνου ενάρξεως λειτουργίας των αγοραζομένων καινουργών μηχανημάτων. 3.Βιομηχανική ή βιοτεχνική επιχείρησις προβαίνουσα εις αγοράς εν τη χώρα καινουργών μηχανημάτων, δι’ ας δικαιούται των απαλλαγών των προβλεπομένων υπό του άρθρ. 1 του Ν.Δ. 331/1974, υποχρεούται όπως: α)Αναγράφη ιδιαιτέρως εν τοις βιβλίοις και εις τον οικείον λογαριασμόν ενεργητικού τα αγορασθέντα καινουργή μηχανήματα κατ’ αξίαν, κεχωρισμένως των λοιπών παγίων περιουσιακών στοιχείων.Οσάκις τα μηχανήματα υπάγονται και εις τας διατάξεις του Ν.Δ. 1078/1971 δέον όπως τηρή λογαριασμόν υπό τον τίτλον "Μηχανήματα Ν.Δ. 331/74 και 1078/71". β)Τηρή ιδιαίτερον λογαριασμόν αποθεματικού υπό τον τίτλον "Αφορολόγητον αποθεματικόν Ν.Δ. 331/74 "εις πίστωσιν του οποίου μεταφέρεται χρεώσει του λογαριασμού αποτελεσμάτων χρήσεως, η αναγνωριζομένη υπό του Νόμου προς έκπτωσιν αξία των μηχανημάτων. Η παρούσα δημοσιευθήτω δια της Εφημερίδος της Κυβερνήσεως. 